|  |  |  |  |  |
| --- | --- | --- | --- | --- |
| Cali | |  | |  |
| Τίτλος: «ΓΕΦΥΡΕΣ: Εργαστήρια για την Ψυχοκοινωνική υποστήριξη παιδιών και εφήβων προσφύγων 8-16 ετών»   Φορέας: Κέντρου Πρόληψης «Δίκτυο Άλφα» | |  | | Ζω καλύτερα – Ευ Ζην  **Υποθεματική:**  Ψυχική Υγεία και συναισθηματική υγεία-Πρόληψη  **Απευθύνεται σε μαθητές/τριες:**  Δημοτικού & Γυμνασίου  **Διάρκεια:**  15 αυτόνομα εργαστήρια |
|  | |  | |  |
| **Περιγραφή (50-150 λέξεις)**  **«ΓΕΦΥΡΕΣ: Εργαστήρια για την Ψυχοκοινωνική υποστήριξη παιδιών και εφήβων προσφύγων 8-16 ετών»**  Το υλικό ΓΕΦΥΡΕΣ παρήχθη στο πλαίσιο του προγράμματος Erasmus Plus, KA2 “XENIOS ZEUS”, με συντονιστή την Περιφερειακή Διεύθυνση Εκπαίδευσης Κεντρικής Μακεδονίας. Το υλικό είναι διαθέσιμο στους συνδέσμους <https://www.xenioszeus.kmaked.eu/index.php/el/produced-material-gr/educational-material-gr/57-ekpaideftiko-yliko-gia-tin-psyxokoinoniki-ypostiriksi-apo-to-diktyo-alfa> και <http://www.diktioalpha.gr/files/diktio_gefires_gr.pdf>  Τα εργαστήρια προτείνονται ως χρήσιμο εργαλείο για τους εκπαιδευτικούς που εργάζονται με παιδιά και νεαρούς πρόσφυγες προσφέροντας δραστηριότητες που βοηθούν τα παιδιά στη διαδικασία προσαρμογής τους στη νέα πραγματικότητα και στις απαιτήσεις του σχολικού περιβάλλοντος, με σεβασμό στην προσωπική ιστορία και προέλευσή του καθενός. Το υλικό στοχεύει στο να αναδείξει τα ψυχικά τους αποθέματα, την αίσθηση ελέγχου στη ζωή και την πίστη στον εαυτό τους. Να καλλιεργήσει την αίσθηση της ασφάλειας, της ομαδικότητας, της αμοιβαίας αποδοχής της διαφορετικότητας και της ύπαρξης υποστηρικτικού δικτύου, προκειμένου να συνεχίσουν τη ζωή τους, επενδύοντας σε νέες σχέσεις και προοπτικές.  Οι ΓΕΦΥΡΕΣ έχουν σχεδιαστεί για εφαρμογή στο πλαίσιο τόσο της τυπικής όσο και της άτυπης εκπαίδευσης: σε **χώρους φιλοξενίας των προσφύγων**, στις Δομές Υποδοχής και Εκπαίδευσης Προσφύγων **(ΔΥΕΠ)**, στις Ζώνες Εκπαιδευτικής Προτεραιότητας **(ΖΕΠ),** καθώςκαι στις **τάξεις με μικτό πληθυσμό μαθητών**. Η αξιοποίηση της βιωματικής μάθησης, της συνάντησης των μαθητών/τριών μέσω της σωματικής και συναισθηματικής έκφρασης, της ζωγραφικής, των εικόνων και της δημιουργίας, αποτελούν κατάλληλα μέσα για την ανάπτυξη θετικού σχολικού κλίματος και για την προετοιμασία και προσαρμογή τόσο των προσφύγων όσο και των ελλήνων μαθητών στη «νέα» τους τάξη.  Το εκπαιδευτικό υλικό «Γέφυρες» αποτελείται από 15 αυτόνομα εργαστήρια, τα οποία επεξεργάζονται **τρία βασικά θέματα**: Α. Ταυτότητα (προσωπική και πολιτιστική), Β. Δεξιότητες και Γ. Υποστήριξη (ψυχικά αποθέματα και σημαντικοί άλλοι).  **Η θεματική Ενότητα** στην οποία εντάσσεται είναι: Ζω καλύτερα-Ευ Ζην, Ψυχική Υγεία και συναισθηματική υγεία-Πρόληψη, Δεξιότητες κοινωνικής ζωής (αυτομέριμνα, κοινωνικές δεξιότητες, ενσυναίσθηση, πολιτειότητα, ανθεκτικότητα, προσαρμοστικότητα). Λέξεις κλειδιά: Ένταξη προσφύγων, ευαλωτότητα, ενδυνάμωση.    **ΚΕΝΤΡΟ ΠΡΟΛΗΨΗΣ ΤΩΝ ΕΞΑΡΤΗΣΕΩΝ**  **& ΠΡΟΑΓΩΓΗΣ ΤΗΣ ΨΥΧΟΚΟΙΝΩΝΙΚΗΣ ΥΓΕΙΑΣ**  **ΔΥΤΙΚΗΣ ΘΕΣΣΑΛΟΝΙΚΗΣ**  **ΣΕ ΣΥΝΕΡΓΑΣΙΑ ΜΕ ΤΟΝ ΟΡΓΑΝΙΣΜΟ ΚΑΤΑ ΤΩΝ ΝΑΡΚΩΤΙΚΩΝ (Ο.Κ.Α.Ν.Α.)** **Στοχευόμενες δεξιότητες** | |  | **Σύνδεση με το Π.Σ:****Εκτυπώσιμο Υλικό** - **Απαραίτητοι Σύνδεσμοι****Οπτικοακουστικό υλικό****Διαδραστικό υλικό****Υποστήριξη εκπαιδευτικού** Πληροφορίες υποβάθρου |
| **Δραστηριότητες (περιγράφονται ανά εργαστήριο το σενάριο ή οι βασικές δραστηριότητες).**  Το υλικό παρέχεται σε ψηφιακή μορφή σε όλους/ όλες τους/τις ενδιαφερόμενους/νες εκπαιδευτικούς. Περιλαμβάνει εγχειρίδιο εφαρμογής για τους εκπαιδευτικούς και αναλυτική περιγραφή 15 εργαστηρίων, με ιδιαίτερες κατευθύνσεις για τον εκπαιδευτικό ανά εργαστήριο  Το υλικό παρέχει τις δραστηριότητες προς τους/τις μαθητές/τριες σε 5 γλώσσες : ελληνικά, αγγλικά, φαρσί, αραβικά και ορντού. Έτσι, κάθε δραστηριότητα που μοιράζεται στους μαθητές δίνεται στα ελληνικά και στη γλώσσα επιλογής του μαθητή βοηθώντας τόσο τη συμμετοχή του μαθητή στις δραστηριότητες όσο και την εκμάθηση της ελληνικής γλώσσας.  Το υλικό προβλέπει επίσης προσαρμογές και αντίστοιχες κατευθύνσεις για τον εκπαιδευτικό, ανάλογα με την ηλικία των μαθητών/τριών της τάξης εφαρμογής  Το υλικό αποτελεί, εκτός των άλλων, εργαλείο για την εκμάθηση της ελληνικής γλώσσας με δημιουργικό και ευχάριστο τρόπο και μπορεί να συνδεθεί διαθεματικά με όλο το Πρόγραμμα Σπουδών.  Ιδιαίτερα, συνδέεται με τα: «Καλλιτεχνικά», «Μελέτη Περιβάλλοντος». «Πολιτισμός και Δραστηριότητες», «Ιστορία», «Αισθητική αγωγή», «Κοινωνική και Πολιτική Αγωγή»*.* Προωθεί τη γνωριμία μετη λαϊκή παράδοση και ιδιαίτερη πατρίδα κάθε μαθητή (παροιμίες, τραγούδια, φαγητά, γιορτές, παιχνίδια, έθιμα). Κάποια εργαστήρια, επίσης, μπορούν να υλοποιηθούν στο πλαίσιο του μαθήματος της Φυσικής Αγωγής.  **Προσαρμογές για εμποδιζόμενους μαθητές**  **Επέκταση**  **Αξιολόγηση**  **Την αξιολόγηση του υλικού** μπορείτε να βρείτε στη δημοσίευση:  Σπυροπούλου, Ε., Ζουντουρίδου, Β., Λαγουμάκη, Α., Μακρογιάννη, Χ., Μαρόγλου, Φ. (2018). *«ΓΕΦΥΡΕΣ - Εργαστήρια για την ψυχοκοινωνική υποστήριξη παιδιών και εφήβων προσφύγων 8-16 ετών – Εφαρμογή σε ξενώνα ασυνόδευτων προσφύγων».* Προφορική ανακοίνωση στο 2ο Διεθνές Βιωματικό Συνέδριο Εφαρμοσμένης Διδακτικής «Διδακτικές Τάσεις και Προκλήσεις στα Σύγχρονα Περιβάλλοντα Μάθησης» (Δράμα 27 – 29 Απριλίου 2018). Δημοσίευση στα πρακτικά του συνεδρίου (ISBN: 978-618-83652-9-2, σελ. 527-531).  <http://www.educircle.gr/synedrio/images/praktika%20iecat%202018.pdf> | | | |